Politiets bombetjeneste

Politiets bombetjeneste er en avdeling i Oslo politidistrikt, og inngår i politiets nasjonale beredskapsressurser ved siden av Beredskapstroppen, Krise- og gisselforhandlertjenesten og Politihelikoptertjenesten.

Bombetjenestens oppgaver spenner fra søk til rådgivning, fjerning og destruksjon av eksplosiver knyttet til kriminalitet eller terrorrelaterte hendelser.

 Oppgaver 
Avdelingen har over 200 oppdrag i året innenfor følgende hovedområder:
 Identifisere, klarere og fjerne mistenkelige funn av for eksempel eksplosiver og CBRNE-kilder
 Støtte Beredskapstroppen i operasjoner
 Trusselvurdering, rådgivning og søk
 Planlegge og gjennomføre søk i forbindelse med statsbesøk og tilsvarende arrangementer

 Utdanning 
Politihøgskolen tilbyr utdanning for å kunne tjenestegjøre ved Bombetjenesten. Utdanningen gir 30 studiepoeng. Denne utdanningen kvalifiserer for generell tjeneste ved Bombetjenesten.

Det kreves ytterligere videreutdanning og sertifisering som EOD-tekniker, for å bli godkjent EOD-operatør og klar for operativ tjeneste ved bombetjenesten. Denne delen av videreutdanningen forvaltes av Bombetjenesten. Operatørene kan etter dette spesialisere seg videre.

Referanser

Kategori:Norsk politi
Kategori:Bomber